

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 12.decembrī **Nr.768**

(prot.Nr.38, 14.§)

**Par atbalstu projektam “Urbānā revitalizācija Daugavpils pilsētā kultūras vadības un uzņēmējdarbības kontekstā”**

# Pamatojoties uz likuma „Par pašvaldībām” 21.panta pirmās daļas 2.punktu, likuma “Par pašvaldību budžetiem” 30.pantu, Daugavpils attīstības programmas “Mana pils – Daugavpils” 2014.-2020. gadam Investīciju un Rīcības plānu, Daugavpils pilsētas domes Attīstības komitejas 2019.gada 5.decembra atzinumu, Finanšu komitejas 2019.gada 5.decembra atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, Daugavpils pilsētas dome nolemj:

1. Atbalstīt projekta “Urbānā revitalizācija Daugavpils pilsētā kultūras vadības un uzņēmējdarbības kontekstā” pieteikuma sagatavošanu un iesniegšanu Eiropas Reģionālā attīstības fonda iniciatīvas “Urban Innovative Action” grantu programmā 5. uzsaukuma ietvaros “Kultūra un kultūras mantojums” apakšprogrammā (projekta apraksts pielikumā).
2. Projekta apstiprināšanas gadījumā, projekta īstenošanai nodrošināt līdzfinansējumu un priekšfinansējumu no pašvaldības budžeta līdzekļiem, saskaņā ar vienošanos nosacījumiem par projekta finansēšanu.
3. Kontroli par lēmuma izpildi uzdot Daugavpils pilsētas domes priekšsēdētāja 1.vietniekam J. Lāčplēsim.

Pielikumā: Projekta “Urbānā revitalizācija Daugavpils pilsētā kultūras vadības un

uzņēmējdarbības kontekstā” apraksts.

Domes priekšsēdētājs *(personiskais paraksts)* A. Elksniņš

Pielikums

Daugavpils pilsētas domes

2019.gada 12.decembra

lēmumam Nr.768

***Projekta “Urbānā revitalizācija Daugavpils pilsētā kultūras vadības un uzņēmējdarbības kontekstā” apraksts***

|  |  |
| --- | --- |
| **Projekta iesniedzējs:** | Daugavpils pilsētas dome |
| **Projekta partneri:** | 1. Daugavpils Universitāte  2. Latgales plānošanas reģions  3. SIA “Apply IT”  4. SIA “Civitta Latvija” |
| **Projekta ilgums:** | 36 mēneši no vienošanās par projekta īstenošanu parakstīšanas dienas  (provizoriski 2020. gada 2. ceturksnis – 2023. gada 2. ceturksnis) |
| **Projekta mērķis:** | Izveidot Daugavpils pilsētas iedzīvotājiem pieejamu kultūrtelpu, kas veicinās izglītības kvalitātes, inovāciju, uzņēmējdarbības un tūrisma attīstību kultūras jomā, kā arī efektīvu kultūras un kultūras mantojuma pārvaldību. |
| **Projekta izmaksas:** | **Projekta kopējās izmaksas: 5 656 583 EUR, no tām**  Daugavpils pilsētas domes izmaksas: 1 629 527 EUR, kas sastāv no Eiropas Reģionālās attīstības fonda finansējuma 80% apmērā 1 303 622 EUR un Daugavpils pilsētas domes līdzfinansējuma 20% apmērā 325 905 EUR |
| **Projekta galvenās aktivitātes:** | 1. Daugavpils cietokšņa Inženieru arsenāla Ziemeļu un Austrumu korpusa restaurācijas būvprojekta izstrāde 2. Daugavpils cietokšņa Inženieru arsenāla Ziemeļu un Austrumu korpusa restaurācijas būvdarbi 3. Interaktīvās ekspozīcijas ierīkošana Daugavpils cietokšņa Inženieru arsenāla Ziemeļu un Austrumu korpusā 4. Daugavpils Universitātes ēkas renovācija un augstskolas simtgades muzeja ekspozīcijas ierīkošana 5. Grantu un uzņēmumu akcelerācijas programma jaunuzņēmumiem radošo industriju jomā 6. Izglītības programmu izpēte uzņēmējdarbības, inovāciju un kultūras vadības jomā 7. Studiju programmas “Uzņēmējdarbība, inovācijas un kultūras projektu vadība” izstrāde 8. Pētījums par kultūras un kultūras mantojuma pārvaldību Eiropas vidēja lieluma un mikro-pilsētās 9. Daugavpils pilsētas kultūras mantojuma pārvaldības un kultūras tūristu piesaistes stratēģijas izstrāde |
| **Projekta īstenošanas vietas:** | 1. Daugavpils cietokšņa Inženieru arsenāls Imperatora ielā 8 2. Daugavpils Universitāte, Institūta ielā 1/3 |

Domes priekšsēdētājs A. Elksniņš